ཞེས་ཡོངས་སུ་བསྔགས་པའི་སྔ་འགྱུར་རྡོ་རྗེ་ཐེག་པའི་བསྟན་པ་དེ་ནི་གྲུབ་མཐའ་གཞན་ལས་ཆེ་བ་དྲུག་གིས་འཕགས་ཤིང་།མཁན་སློབ་ཆོས་གསུམ་དང་རྗེ་འབངས་ཉེར་ལྔ་སོགས་གྲུབ་པའི་འཁོར་བསྒྱུར་མང་པོས་བཀའ་དྲིན་གྱིས་མདོ་དབུས་ཁམས་གསུམ་དུ་ཉིན་མོ་ལྟར་གསལ་བའི་ཚུལ་ཡོངས་གྲགས་ལྟར་དང་།ཁྱད་པར་དུ་ཁམས་སྡེ་དགེ་རྒྱལ་པོས་སྟོབས་ཀྱིས་བསྒྱུར་བའི་མངའ་ཁུལ་ལ་མཚོན་ན་སྔ་འགྱུར་གྱི་བསྟན་པ་འདི་དར་རྒྱས་ཆེ་ཞིང་།དགོན་གནས་ཆེ་ཆུང་ཡང་གང་མང་བྱུང་བ་ལས།གྲགས་ཆེ་བའི་བ་དན་ཡོངས་སུ་གཡོ་བ་ཀཿདཔལ་རྫོགས་གསུམ་གྱི་རིང་ལུགས་འཛིན་མཁན་གོས་དཀར་ལྕང་ལོ་ཅན་གྱི་སྔགས་འཆང་པ་རྣམས་སྔགས་དགོན་འདི་རུ་འཚོགས་ཆོག་པའི་ཆོག་མཆན་ཀྱང་གོང་རིམ་སྲིད་གཞུང་ནས་གནང་འདུག།